open-index/open-wikipedia-markdown huggingface dataset:
บ้านพื้นถิ่นซุมบา

**บ้านพื้นถิ่นซุมบา** (ซุมบา: *uma mbatangu*, "บ้านยอดสูง") หมายถึงบ้านพื้นถิ่นของชาวซุมบาจากเกาะซุมบาในหมู่เกาะซุนดาน้อย ประเทศอินโดนีเซีย บ้านแบบซุมบามีลักษณะโดดเด่นที่ยอดกลางสูง และความสัมพันธ์ใกล้ชิดกับวิญญาณของมาราปู

เกาะซุมบามีกลุ่มวัฒนธรรมและภาษาจำนวนมาก แต่ทุกกลุ่มล้วนมีมรดกสถาปัตยกรรมร่วมกัน คติวิญญาณนิยมมีความแข็งแกร่งมากในสังคมชาวซุมบา ศาสนาพื้นถิ่นของซุมบาเชื่อใน *[[มาราปู]]* ซึ่งรวมถึงวิญญาณผู้วายชนม์ วิญญาณประจำสถานที่ศักดิ์สิทธิ์ และวัตถุที่ใช้สื่อสารกับโลกวิญญาณ แนวคิดนี้ส่งผลต่อการจัดวางพื้นที่ทางสถาปัตยกรรมภายในบ้านซุมบา ชาวซุมบามีบ้านอยู่สองแบบ แบบที่มีลักษณะโดดเด่นเป็นพิเศษคือบ้านยอดสูง *uma mbatangu* ซึ่งพบในซุมบาตะวันออก ซึ่งมีหลังคาตรงกลางยอดสูง หลังคานี้ทำมาจาก *[[Imperata cylindrica|อาลัง-อาลัง]]* ทอ คล้ายกันกับหลังคากลางยอดสูงของจกโลในชวา แต่สูงชะลูดกว่ามาก บ้านยอดสูงหลังใหญ่สุดจะเรียกว่า *uma bungguru* ซึ่งเป็นบ้านหลังสำคัญของแคว้นนั้น ๆ ที่ซึ่งพิธีกรรมสำคัญและงานรวมตัวของแคว้นจัด เช่น พิธีแต่งงาน งานศพ เป็นต้น โดยมีคนแก่สุดหรือสำคัญสุดของหมู่บ้านอาศัยอยู่ บ้านอีกแบบคือ *uma kamadungu* ("บ้านหัวโล้น") ซึ่งไม่มีหลังคายอดกลางสูง หรือเรียกอีกชื่อว่า *uma maringu* ("บ้านเย็น") เพราะถือว่าไม่ "เร่าร้อน" พอสำหรับพิธีกรรมต่าง ๆ

บ้านซุมบาแบบพื้นฐานที่สุดมีแปลนรูปสี่เหลี่ยมจัตุรัส และมีขนาดเล็กสุด 5 x 5 เมตร และใหญ่สุดถึง 15 x 15 เมตร เสาหลักที่เสามีไว้สำหรับรองรับยอดสูงของบ้าน เสาเหล่านี้ยังประดับด้วยสัญลักษณ์ต่าง ๆ ที่สื่อถึงปรัมปราของซุมบา บ้านหลังหนึ่งสามารถมีครอบครัวเดี่ยวหรือครอบครัวขยายอาศัยอยู่ ทางเข้าออกสองทางของบ้านอยู่ทางซ้ายและขวาของบ้าน ในบ้านแบบซุมบาไม่มีหน้าต่าง อากาศจะถ่ายเทผ่านทางรูเปิดเล็ก ๆ ในผนัง ซึ่งทำมาจากกาบต้นปาล์ม, แผ่นอาเรกา หรือหนังควายโดยเฉพาะในบ้านที่ร่ำรวย นอกจากนี้ยังนิยมตกแต่งผนังบ้านด้วยเขาควายซึ่งเตือนใจถึงพิธีบูชายัญในอดีต

## อ้างอิง

### บรรณานุกรม

*
*
*
*

หมวดหมู่:สถาปัตยกรรมอินโดนีเซีย
หมวดหมู่:บ้าน
เตเลมุนโด

**เตเลมุนโด** () เป็นเครือข่ายโทรทัศน์ภาษาสเปนของสหรัฐ เจ้าของเครือข่ายคือเอ็นบีซียูนิเวอร์แซลซึ่งเป็นส่วนหนึ่งของคอมคาสต์ ก่อตั้งเมื่อวันที่ 19 มิถุนายน พ.ศ. 2527

## รายการที่ออกอากาศ
### ละคร
* เดซิซิโอเนส

### รายการเรียลลิตี
* กาโซเซร์ราโด
* ลากาซาเดโลสฟาโมโซส
* อาซีเซไบลา
* ปอร์อามอร์โอปอร์ดิเนโร

### ข่าว
* โนติเซียสเตเลมุนโด
* อัลโรโฮบิโบ
* ออยดิอา

### กีฬา
* เตเลมุนโดเดปอร์เตส

## โลโก้

File:Telemundo.svg|พ.ศ. 2542–2555
File:Telemundo logo 2012.svg|พ.ศ. 2555–2561
File:Telemundo logo 2018.svg|พ.ศ. 2561–ปัจจุบัน


## อ้างอิง

## แหล่งข้อมูลอื่น
*  

หมวดหมู่:สถานีโทรทัศน์ในสหรัฐ
หมวดหมู่:ก่อตั้งในปี พ.ศ. 2527
หมวดหมู่:เอ็นบีซียูนิเวอร์แซล
หมวดหมู่:บริษัทที่ตั้งอยู่ในไมอามี่
กรังด์ปรีซ์มอเตอร์ไซเคิลเรซซิง ฤดูกาล 1952

**กรังด์ปรีซ์มอเตอร์ไซค์เคิลเรซซิ่ง ปี ค.ศ.1952 / พ.ศ.2495** เป็นการแข่งขันฤดูกาลที่ 4 ในหมวด F.I.M. Road Racing World Championship Grand Prix โดยประกอบไปด้วย 8 สนาม

ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี

เริ่มการแข่งขันเมื่อวันที่ 18 พฤษภาคม ที่สนาม **Großer Preis der Schweiz für Motorräder un Seitenwagen** และสิ้นสุดเมื่อวันที่ 5 ตุลาคม ที่สนาม **Montjuïc circuit (Jerez)**
thumb|'''Umberto Masetti''' เป็นแชมป์โลกในรุ่น 500 ซีซี เมื่อปี ค.ศ.1952/พ.ศ.2495
thumb|'''Geoff Duke''' เป็นแชมป์โลกในรุ่น 350 ซีซี เมื่อปี ค.ศ.1952/พ.ศ.2495

## รายชื่อสนามและผู้ชนะการแข่งขัน

## คะแนนสะสม

#### ตารางคะแนนสะสมประเภทนักแข่ง

### รุ่น 500 ซีซี (นักแข่ง)
} Tommy Wood
|Norton
|
|
|
| style="background:#efcfff;" |Ret
|
|
|
|
|**0**
|-
!–
| align="left" | Gerhard Pohlers
|BMW
|
|
|
|
|
|
|
|DNS
|**0**
|}

### รุ่น 350 ซีซี (นักแข่ง)

### รุ่น 250 ซีซี (นักแข่ง)

### รุ่น 125 ซีซี (นักแข่ง)

**รุ่น Sidecars 500 ซีซี (นักแข่ง)** เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***

## อ้างอิง

* Büla, Maurice & Schertenleib, Jean-Claude (2001). *Continental Circus 1949–2000*. Chronosports S.A. 
* 

หมวดหมู่:ฤดูกาลของกรังด์ปรีซ์มอเตอร์ไซเคิลเรซซิง
การาโกลเตเลบิซิออน

**การาโกลเตเลบิซิออน** () หรือชื่อทางการค้า **การาโกล** () ซึ่งเป็นตัวย่อของ **กาเดนาราเดียลโกลอมเบียนา** () เป็นเครือข่ายโทรทัศน์ออกอากาศฟรีของโคลอมเบียที่กลุ่มบาโลเรมเป็นเจ้าของ ก่อตั้งขึ้นเมื่อวันที่ 28 สิงหาคม พ.ศ. 2512 ในฐานะบริษัทผลิตรายการโทรทัศน์และเปิดตัวอย่างเป็นทางการในฐานะช่องโทรทัศน์เมื่อวันที่ 10 กรกฎาคม พ.ศ. 2541 เป็นหนึ่งในเครือข่ายโทรทัศน์เอกชนชั้นนำในโคลอมเบีย ร่วมกับกานัล เอเรเซเอเน และกานัลอูโน

## รายการที่ออกอากาศ
### ข่าว
* โนติเซียสการาโกล

### รายการเรียลลิตี
* ลาโบซโกลอมเบีย
* โยเมยาโม

### กีฬา
* โกลการาโกล
* การาโกลสปอร์ต

## อ้างอิง

## แหล่งข้อมูลอื่น
*  

หมวดหมู่:สถานีโทรทัศน์ในประเทศโคลอมเบีย
หมวดหมู่:ก่อตั้งในปี พ.ศ. 2512
จังหวัดบูเชฮร์

**จังหวัดบูเชฮร์** () เป็นจังหวัดหนึ่งทางตอนใต้ของประเทศอิหร่าน ที่มีชายฝั่งยาวในอ่าวเปอร์เซีย โดยมีบูเชฮร์เป็นเมืองหลักของจังหวัด จากสำมะโน ค.ศ. 2006 จังหวัดนี้มีประชากร 886,490 คนใน 188,762 ครัวเรือน จากนั้นในสำมะโน ค.ศ. 2011 จังหวัดนี้มีประชากร 1,032,949 คนใน 246,742 ครัวเรือน และในสำมะโน ค.ศ. 2016 จังหวัดนี้มีประชากร 1,163,400 คนใน 321,826 ครัวเรือน

## เขตบริหาร

## อ้างอิง

## แหล่งข้อมูลอื่น
เวลามาตรฐานอิหร่าน

**เวลามาตรฐานอิหร่าน** () หรือ **เวลาอิหร่าน** () เป็นเขตเวลาที่ใช้ในประเทศอิหร่าน ประเทศนี้ใช้ออฟเซตเวลาสากลเชิงพิกัดที่ UTC+03:30 เวลามาตรฐานอิหร่านอยู่ที่ 52.5 องศาเมริเดียนตะวันออก ซึ่งเป็นเมริเดียนเดียวกันใช้ระบุปฏิทินอิหร่าน และเป็นเมริเดียนทางการของประเทศอิหร่าน

ในช่วง ค.ศ. 2005 ถึง 2008 ประเทศอิหร่านไม่ได้สังเกตเวลาออมแสง (มีชื่อว่า *เวลาออมแสงอิหร่าน* () ตามคำสั่งของประธานาธิบดีแมฮ์มูด แอฮ์แมดีเนฌอด ก่อนที่จะนำมาใช้อีกครั้งในวันที่ 21 มีนาคม ค.ศ. 2008 ก่อนที่จะยกเลิกในวันที่ 21 กันยายน ค.ศ. 2022

## การเปลี่ยนไปยังเวลาออมแสง
วันที่เปลี่ยนไปใช้เวลาออมแสงในประเทศอิหร่านอิงจากปฏิทินฮิจเราะห์สุริยคติ ปฏิทินทางการของประเทศอิหร่านที่ใช้วิษุวัตมีนาคม (โนว์รูซ) ตามที่กำหนดโดยการคำนวณทางดาราศาสตร์ที่เมริเดียนสำหรับเวลามาตรฐานอิหร่าน (52.5°E หรือ GMT+3.5h) นั่นทำให้เกิดสถานการณ์เฉพาะที่วันที่ของการเปลี่ยนไปยังเวลาออมแสงไม่ตรงกับวันเดียวกันในแต่ละปีเหมือนกับประเทศอื่น ๆ ส่วนใหญ่

เวลาออมแสงอิหร่านในอิหร่านเริ่มขึ้นในเวลา 24:00 น. ของวันที่ **1 [[แฟร์แวร์ดีน]]** ซึ่งตรงกับวันที่ 20 หรือ 21 มีนาคมตามปฏิทินกริกอเรียน ขึ้นอยู่กับจังหวะที่แน่นอนของวิษุวัต (เทียบเท่าเวลา 00:00 น. ของวันที่ 2 แฟร์แวร์ดีน ตรงกับวันที่ 21 หรือ 22 มีนาคม) นาฬิกาจะขยับข้างหน้าไปยังเวลา 01:00 ของวันที่ 2 แฟร์แวร์ดีน (21 หรือ 22 มีนาคม) การเปลี่ยนแปลงในฤดูใบไม้ผลินี้เกิดขึ้นเมื่อวันโนว์รูซ ซึ่งเป็นวันขึ้นปีใหม่ของกลุ่มชนอิหร่าน สิ้นสุดลง

จากนั้น เวลาออมแสงในประเทศอิหร่านสิ้นสุดลงในเวลา 24:00 น. ของวันที่ **30 [[แชฮ์รีแวร์]]** ซึ่งตรงกับวันที่ 20 หรือ 21 กันยายน (เทียบเท่าเวลา 00:00 น. ของวันที่ 31 แชฮ์รีแวร์ ตรงกับวันที่ 21 หรือ 22 กันยายน) นาฬิกาจะขยับถอยหลังไปยัง 23:00 น. ของวันที่ 30 แชฮ์รีแวร์ (20 หรือ 21 กันยายน)

### ระยะเวลา

## การเปลี่ยนเขตเวลา

## อ้างอิง

หมวดหมู่:เวลาในประเทศอิหร่าน
หมวดหมู่:เขตเวลา
หมวดหมู่:ภูมิศาสตร์อิหร่าน
โมโตจีพี ฤดูกาล 2022

**โมโตจีพี เวิร์ล แชมเปี้ยนชิพ ปี ค.ศ.2022 / พ.ศ.2565** เป็นการแข่งขันฤดูกาลที่ 74 ในหมวด F.I.M. Road Racing World Championship Grand Prix
thumb|'''Francesco Bagnaia''' เป็นแชมป์โลกในรุ่นโมโตจีพี เมื่อปี ค.ศ.2022/พ.ศ.2565

## รายชื่อทีมและนักแข่ง

*ทุกทีมใช้ยางยี่ห้อ *'Michelin**'

แถบสีเขียว คือ นักแข่ง Wildcard

แถบสีม่วง คือ นักแข่งสำรอง

## สนามแข่ง
ในฤดูกาล ค.ศ.2022 / พ.ศ.2565 มีการแข่งขันทั้งหมด 20 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

### ประเภทผู้ผลิต

### ประเภททีม

## อ้างอิง



หมวดหมู่:กรังด์ปรีซ์มอเตอร์ไซค์เคิลเรซซิง
ฮัน เย-รี

**ฮัน เย-รี** (; เกิด 23 ธันวาคม ค.ศ. 1984) เป็นนักแสดงหญิงชาวเกาหลีใต้ มีผลงานการแสดงทั้งในภาพยนตร์และละครโทรทัศน์ เธอมีชื่อเสียงโด่งดังในระดับทวีปเอเชียจากการรับบท "ฮงแม" ในภาพยนตร์เรื่อง *[[ปริศนาหมอกมรณะ]]* (2014) ที่ทำให้เธอได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015

ฮัน เย-รี เข้าสู่วงการบันเทิงของประเทศเกาหลีใต้จากการแสดงในภาพยนตร์สั้นและภาพยนตร์อิสระอยู่หลายปี ก่อนจะมีโอกาสเป็นนักแสดงสมทบในละครโทรทัศน์เรื่อง *[[สงครามรัก ปรารถนามิอาจลืม]]* (2010) ทางเอ็มบีซีทีวี และกลับไปแสดงภาพยนตร์สั้นอีกหลายเรื่อง จนกระทั่งเธอได้แสดงในภาพยนตร์กระแสหลักเป็นครั้งแรกใน *[[ปฏิบัติการลับ กับเมียสุดเลิฟ]]* (2013) ตามมาด้วย *[[ล่าเดือด...สายลับเพชฌฆาต]]* (2013), *[[ศึกนักสู้กู้แผ่นดิน]]* (2014) โดยเธอได้รับคำชื่นชมอย่างมากจากบทบาท "ฮงแม" ในภาพยนตร์เรื่อง *[[ปริศนาหมอกมรณะ]]* (2014) ที่ทำให้เธอโด่งดังในระดับทวีปเอเชียรวมทั้งได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015 ต่อมาเธอแสดงในละครชุดทางเอสบีเอสทีวีเรื่อง *[[6 มังกรกำเนิดโชซอน]]* (2015–2016)

เธอได้บทนักแสดงนำในละครเรื่อง *[[สาวใส วัยว้าวุ่น]]* (2016–2017) ทางช่องเจทีบีซี, *สวิตช์* (2018) ทางเอสบีเอสทีวี รวมทั้งได้แสดงในละครชุดแนวย้อนยุคอิงประวัติศาสตร์เรื่อง *[[ดอกไม้แห่งแดนดิน]]* (2019), *[[มายอันแฟมิไลเออร์แฟมิลี่]]* (2020) และ *[[โฮมทาวน์]]* (2021)

## อ้างอิง
หมวดหมู่:บุคคลที่เกิดในปี พ.ศ. 2527
หมวดหมู่:นักแสดงหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:บุคคลจากเชช็อน
พระพรหมวชิราลังการ (ชลอ กิตฺติสาโร)

**พระพรหมวชิราลังการ (ชลอ กิตฺติสาโร)** เป็นพระราชาคณะเจ้าคณะรองสังกัดธรรมยุติกนิกาย อดีตที่ปรึกษาเจ้าคณะภาค 4-5-6-7 ธรรมยุติ เจ้าอาวาสวัดเพชรวราราม ตำบลในเมือง อำเภอเมืองเพชรบูรณ์ จังหวัดเพชรบูรณ์

## ประวัติ
พระพรหมวชิราลังการ มีนามเดิมว่า ชลอ เถื่อนเจริญ เกิดเมื่อวันที่ 27 มกราคม พ.ศ. 2472 ที่บ้านหนองหลวง ตำบลบางลี่ อำเภอท่าวุ้ง จังหวัดลพบุรี

บรรพชา เมื่อวันที่ 15 พฤษภาคม พ.ศ. 2485 ณ วัดบางลี่ ตำบลบางลี่ อำเภอท่าวุ้ง จังหวัดลพบุรี โดยมีพระอธิการสุข สุขสโร วัดบางลี่ เป็นพระอุปัชฌาย์ ภายหลังบรรพชาใหม่ในคณะธรรมยุตินิกาย เมื่อวันที่ 20 มิถุนายน พ.ศ. 2490 ณ วัดสิริจันทนิมิตร ตำบลเขาพระงาม อำเภอเมืองลพบุรี จังหวัดลพบุรี โดยมี พระศรีวรคุณ (ลำเจียก สงฺกิจฺโจ) วัดสิริจันทนิมิตร เป็นพระอุปัชฌาย์

อุปสมบท เมื่อวันที่ 30 กรกฎาคม พ.ศ. 2492 ณ วัดบรมนิวาส แขวงรองเมือง เขตปทุมวัน กรุงเทพมหานคร โดยมีสมเด็จพระมหาวีรวงศ์ (อ้วน ติสฺโส) วัดบรมนิวาส เป็นพระอุปัชฌาย์ พระธรรมดิลก (ทองดำ จนฺทูปโม) วัดบรมนิวาส เป็นพระกรรมวาจาจารย์ พระศรีวรคุณ (ลำเจียก สงฺกิจฺโจ) วัดสิริจันทนิมิตร เป็นพระอนุสาวนาจารย์

พระพรหมวชิราลังการ*' (ชลอ กิตฺติสาโร) ละสังขารอย่างสงบเมื่อวันที่ 29 มิถุนายน พ.ศ. 2566 เวลา 20.38 น. ณ [[โรงพยาบาลวิชัยยุทธ]] [[กรุงเทพมหานคร]] สิริอายุ 94 ปี 74 พรรษา

== วิทยฐานะ ==
*นักธรรมชั้นเอก
*พ.ศ. 2499 สอบได้ เปรียญธรรม 5 ประโยค
*พ.ศ. 2558 ได้รับการถวายปริญญาศิลปศาสตรดุษฎีบัณฑิตกิตติมศักดิ์ จาก[[มหาวิทยาลัยราชภัฏเพชรบูรณ์]]

== ตำแหน่งการปกครอง ==
*พ.ศ. 2496 เป็น เลขานุการผู้ช่วยเจ้าคณะภาค 1-2-6 ธรรมยุติ
*พ.ศ. 2508 เป็น ผู้ช่วยเจ้าอาวาสวัดบรมนิวาสราชวรวิหาร
*พ.ศ. 2518 เป็น [[เจ้าคณะจังหวัดเพชรบูรณ์]]
*พ.ศ. 2545 เป็น รองเจ้าคณะภาค 4-5-6-7 ธรรมยุติ
*พ.ศ. 2549 เป็น เจ้าคณะภาค 4-5-6-7 ธรรมยุติ
*พ.ศ. 2552 เป็น ที่ปรึกษาเจ้าคณะภาค 4-5-6-7 ธรรมยุติ
*พ.ศ. 2555 เป็น ผู้รักษาการแทนเจ้าอาวาสวัดเพชรวราราม พระอารามหลวง
*พ.ศ. 2555 เป็น เจ้าอาวาสวัดเพชรวราราม พระอารามหลวง

== สมณศักดิ์ ==
*พ.ศ. 2508 ได้รับพระราชทานสัญญาบัตรสมณศักดิ์เป็น พระครูสัญญาบัตร ที่ *พระครูภัทรสังวรคุณ*
*5 ธันวาคม พ.ศ. 2516 ได้รับพระราชทานสัญญาบัตรสมณศักดิ์เป็น พระราชาคณะชั้นสามัญเปรียญ ที่ *พระกิตติสารโสภณ วิมลศีลาภรณ์ ธรรมิกคณิสสร*
*5 ธันวาคม พ.ศ. 2534 ได้รับพระราชทานสัญญาบัตรสมณศักดิ์เป็น พระราชาคณะชั้นราช ที่ *พระราชพิศาลสุธี ศรีปริยัติคุณาภรณ์ ยติคณิสสร ยวรสังฆาราม คามวาสี*
*5 ธันวาคม พ.ศ. 2539 ได้รับพระราชทานสัญญาบัตรสมณศักดิ์เป็น พระราชาคณะชั้นเทพ ที่ *พระเทพรัตนดิลก สาธกธรรมวิจิตร ปสาทกิจธุราทร ยติคณิสสร บวรสังฆาราม คามวาสี*
*12 สิงหาคม พ.ศ. 2547 ได้รับพระราชทานสัญญาบัตรสมณศักดิ์เป็น พระราชาคณะชั้นธรรม ที่ *พระธรรมวราลังการ ศีลาจารวัตรวิมล โกศลวิหารกิจ พิพิธธุราทร ยติคณิสสร บวรสังฆาราม คามวาสี* 
*14 พฤศจิกายน พ.ศ. 2565 ได้รับพระราชทานสัญญาบัตรสมณศักดิ์เป็น พระราชาคณะเจ้าคณะรอง มีราชทินนามตามที่จารึกในหิรัญบัฏว่า *พระพรหมวชิราลังการ ปูชนียฐานประยุต วิสุทธิภาวนาโกศล วิมลสีลสมาจารมุนี ตรีปิฎกคุณาภรณ์ ยติคณิสสร บวรสังฆาราม คามวาสี''    

## อ้างอิง

หมวดหมู่:บุคคลที่เกิดในปี พ.ศ. 2472
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:ภิกษุจากจังหวัดเพชรบูรณ์
วชิราลังการ
หมวดหมู่:เจ้าคณะภาค 4-5-6-7 (ธรรมยุต)
หมวดหมู่:เจ้าอาวาส
หมวดหมู่:เจ้าคณะจังหวัดเพชรบูรณ์ (ธรรมยุติ)
พระราชมงคลวชิรานุกูล (เล็ก ธมฺมรโต)

**พระราชมงคลวชิรานุกูล (เล็ก ธมฺมรโต)** เป็นพระราชาคณะชั้นราช ปัจจุบันดำรงตำแหน่งเจ้าอาวาสวัดเจริญธรรมบรรพต บ้านโนนผักเน่า ตำบลหินฮาว อำเภอหล่มเก่า จังหวัดเพชรบูรณ์

## ประวัติ
พระราชมงคลวชิรานุกูล เดิมชื่อ เล็ก ภูมิเจริญ เกิดเมื่อวันที่ 4 สิงหาคม พ.ศ. 2471 เป็นบุตรของนายจักร และนางแหน ภูมิเจริญ ภูมิลำเนาเดิมอยู่ที่ตำบลหมากแข้ง อำเภอเมือง จังหวัดอุดรธานี    

ต่อมาได้อุปสมบท เมื่อวันที่ 24 มีนาคม 2520 ณ วัดมหาชัย ตำบลหนองบัว อำเภอหนองบัวลำภู จังหวัดอุดรธานี ปัจจุบันเปลี่ยนเป็นจังหวัดหนองบัวลำภู พระอุปัชฌาย์ คือพระพิศาลคณานุกิจ (เส็ง กนฺณวโร) และได้ย้ายมาจำพรรษาที่จังหวัดเพชรบูรณ์ ปัจจุบันดำรงตำแหน่งเจ้าอาวาสวัดเจริญธรรมบรรพต ตำบลหินฮาว อำเภอหล่มเก่า จังหวัดเพชรบูรณ์

## สมณศักดิ์
*5 พฤษภาคม พ.ศ. 2565 ได้รับพระราชทานสัญญาบัตรสมณศักดิ์เป็นพระราชาคณะชั้นราชที่ *พระราชมงคลวชิรานุกูล วิบูลศาสนกิจจาทร ยติคณิสสร บวรสังฆาราม คามวาสี*    

## อ้างอิง

หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่ยังมีชีวิตอยู่
หมวดหมู่:ภิกษุจากจังหวัดเพชรบูรณ์
หมวดหมู่:พระราชาคณะชั้นราช
หมวดหมู่:เจ้าอาวาส
พระเทพรัตนกวี (สุรินทร์ ชุตินฺธโร)

**พระเทพรัตนกวี (สุรินทร์ ชุตินฺธโร)** เป็นพระราชาคณะชั้นเทพ สังกัดมหานิกาย อดีตเจ้าคณะจังหวัดเพชรบูรณ์ อดีตเจ้าอาวาสพระอารามหลวงวัดมหาธาตุ ตำบลในเมือง อำเภอเมืองเพชรบูรณ์ จังหวัดเพชรบูรณ์

## ประวัติ
พระเทพรัตนกวี มีนามเดิมว่า สุรินทร์ แย้มสุข เกิดเมื่อวันที่ 15 กุมภาพันธ์ พ.ศ. 2480 ณ ที่บ้านเลขที่ 38 หมู่ที่ 1 ตำบลพยุหะ อำเภอพยุหะคีรี จังหวัดนครสวรรค์

ต่อมาเมื่ออายุ 18 ปี ได้บรรพชาที่วัดเนินเหล็ก ตำบลเนินเหล็ก อำเภอเมืองอุทัยธานี จังหวัดอุทัยธานี มีพระครูอุดมธรรมภาณ วัดทัพทัน อำเภอทัพทัน จังหวัดอุทัยธานี เป็นพระอุปัชฌาย์ อุปสมบทเมื่อวันที่ 27 เมษายน 2502 ที่วัดเนินเหล็ก โดยมีพระครูอุทัยธรรมวินิจ เป็นพระอุปัชฌาย์ พระครูอุกฤษฏ์สุตการ เป็นพระกรรมวาจาจารย์ และพระสมุห์บุญธรรม เป็น พระอนุสาวนาจารย์ ได้รับฉายาทางธรรมว่า *ชุตินฺธโร*

หลังอุปสมบทได้ออกเดินทางไปศึกษาพระปริยัติธรรม แผนกบาลี ที่วัดโพธาราม อำเภอเมืองนครสวรรค์ จังหวัดนครสวรรค์ และสอบได้เปรียญธรรม 5 ประโยค รวมทั้งสอบได้วิชาชุดครูมูล จากนั้นหันมาศึกษาด้านอภิธรรม และศึกษาพระวินัยปิฎก, พระสุตตันตปิฎก เป็นภาษาอังกฤษกับพระอาจารย์อูมานันทะ, พระอภิธรรมปิฎก ภาษาอังกฤษ กับพระอูโสภณะ พระสงฆ์ชาวพม่า ต่อมาพระธรรมคุณาภรณ์ เจ้าอาวาสวัดโพธาราม เปิดสำนักเรียนพระปริยัติธรรม ที่วัดโกรกพระใต้ อำเภอโกรกพระ จังหวัดนครสวรรค์ จึงส่งไปเป็นครูสอนพระปริยัติธรรม ทั้งแผนกนักธรรมและบาลี พร้อมกับศึกษาบาลีควบไปกับการสอนด้วย จนสอบได้เปรียญธรรม 6 ประโยค

พ.ศ. 2513 พระธรรมคุณาภรณ์เปิดสำนักเรียนปริยัติธรรม แผนกนักธรรมและบาลี ที่วัดมหาธาตุ อำเภอเมืองเพชรบูรณ์ จึงถูกส่งมาเป็นครูสอนที่วัดมหาธาตุ พร้อมกับสอบได้เปรียญธรรม 7 ประโยค รวมทั้งได้รับการแต่งตั้งให้เป็นผู้ช่วยเจ้าอาวาสวัดมหาธาตุ และเป็นเจ้าคณะอำเภอเมืองเพชรบูรณ์ 

ต่อมาใน พ.ศ. 2515 ได้รับการแต่งตั้งเป็นเจ้าอาวาสวัดมหาธาตุ และใน พ.ศ. 2540 ได้รับแต่งตั้งเป็นเจ้าคณะจังหวัดเพชรบูรณ์ จนกระทั่ง พ.ศ. 2560 ได้รับแต่งตั้งเป็นที่ปรึกษาเจ้าคณะจังหวัดเพชรบูรณ์

พระเทพรัตนกวี มรณภาพด้วยโรคชรา เมื่อวันที่ 27 ธันวาคม พ.ศ. 2561 ที่โรงพยาบาลเพชรบูรณ์ จังหวัดเพชรบูรณ์

## วิทยฐานะ
*นักธรรมชั้นเอก
*พ.ศ. 2513 สอบได้ เปรียญธรรม 7 ประโยค
*พ.ศ. 2543 ได้รับถวายปริญญาครุศาสตรดุษฎีบัณฑิตกิตติมศักดิ์ จากมหาวิทยาลัยราชภัฏเพชรบูรณ์
*พ.ศ. 2555 ได้รับถวายปริญญาพุทธศาสตรดุษฎีบัณฑิตกิตติมศักดิ์ สาขาธรรมนิเทศ จากมหาวิทยาลัยมหาจุฬาลงกรณราชวิทยาลัย

## ตำแหน่งการปกครอง
*พ.ศ. 2513 เป็น ผู้ช่วยเจ้าอาวาสวัดมหาธาตุ
*พ.ศ. 2513 เป็น เจ้าคณะอำเภอเมืองเพชรบูรณ์
*พ.ศ. 2515 เป็น เจ้าอาวาสวัดมหาธาตุ
*พ.ศ. 2540 เป็น เจ้าคณะจังหวัดเพชรบูรณ์
*พ.ศ. 2560 เป็น ที่ปรึกษาเจ้าคณะจังหวัดเพชรบูรณ์

## สมณศักดิ์
* 5 ธันวาคม พ.ศ. 2517 ได้รับพระราชทานสัญญาบัตรสมณศักดิ์เป็น พระราชาคณะชั้นสามัญเปรียญ ที่ *พระศรีพัชโรดม*
* 5 ธันวาคม พ.ศ. 2543 ได้รับพระราชทานสัญญาบัตรสมณศักดิ์เป็น พระราชาคณะชั้นราช ที่ *พระราชพัชราภรณ์ ตรีปิฎกวราลงกรณ์ มหาคณิสสร บวรสังฆาราม คามวาสี*
* 5 ธันวาคม พ.ศ. 2551 ได้รับพระราชทานสัญญาบัตรสมณศักดิ์เป็น พระราชาคณะชั้นเทพ ที่ *พระเทพรัตนกวี ศรีวิสุทธินายก ตรีปิฎกวราลงกรณ์ มหาคณิสสร บวรสังฆาราม คามวาสี*

## อ้างอิง

หมวดหมู่:บุคคลที่เกิดในปี พ.ศ. 2480
หมวดหมู่:บุคคลที่เสียชีวิตในปี พ.ศ. 2561
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดเพชรบูรณ์
รัตนกวี
หมวดหมู่:เจ้าคณะจังหวัด
หมวดหมู่:เจ้าคณะอำเภอ
หมวดหมู่:เจ้าอาวาส
หมวดหมู่:ผู้ได้รับปริญญากิตติมศักดิ์จากมหาวิทยาลัยมหามกุฏราชวิทยาลัย
โอกูมะ

**โอกูมะ** () เป็นเมืองที่ตั้งอยู่ในอำเภอฟูตาบะ จังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 78.71 ตารางกิโลเมตร มีประชากรเมื่อ ค.ศ. 2010 จำนวน 11,515 คน อย่างไรก็ตาม ผู้คนในเมืองนี้ได้อพยพออกไปทั้งหมดหลังจากเกิดเหตุการณ์ภัยพิบัตินิวเคลียร์ฟูกูชิมะแห่งที่หนึ่ง และอนุญาตให้ผู้อยู่อาศัยกลับมาเฉพาะช่วงกลางวันตั้งแต่พฤษภาคม ค.ศ. 2013 และในเดือนเมษายน ค.ศ. 2019 บางส่วนของเมืองได้รับการพิจารณาว่าสามารถกำจัดการปนเปื้อนได้เป็นผลสำเร็จ ทำให้ผู้อยู่อาศัยได้รับอนุญาตให้กลับไปยังพื้นที่ดังกล่าวได้

## ภูมิศาสตร์
โอกูมะตั้งอยู่บนชายฝั่งมหาสมุทรแปซิฟิกทางตอนกลางของจังหวัดฟูกูชิมะ ตั้งอยู่ใจกลางของภูมิภาคฮามาโดริ ซึ่งเป็นภาคตะวันออกของจังหวัด มีพรมแดนทางทิศตะวันตกติดกับที่ราบสูงอาบูกูมะ และทางทิศตะวันออกติดกับมหาสมุทรแปซิฟิก ตั้งอยู่ระหว่างเมืองนามิเอะและเมืองฟูตาบะทางทิศเหนือ นครทามูระทางทิศตะวันตก และหมู่บ้านคาวาอูจิและเมืองโทมิโอกะทางทิศใต้ เมืองโอกูมะเป็นที่ตั้งของโรงไฟฟ้านิวเคลียร์ฟูกูชิมะแห่งที่หนึ่ง

โอกูมะเป็นที่ตั้งของ ซึ่งมีความสูง  และมี ไหลผ่านเมือง

### เทศบาลข้างเคียง
* จังหวัดฟูกูชิมะ
** เมืองนามิเอะ
** เมืองฟูตาบะ
** นครทามูระ
** หมู่บ้านคาวาอูจิ
** เมืองโทมิโอกะ

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโอกูมะเพิ่มขึ้นอย่างต่อเนื่องในช่วง 40 ปีที่ผ่านมา และลดลงอย่างมากหลังจากเกิดภัยพิบัตินิวเคลียร์

## อ้างอิง

## แหล่งข้อมูลอื่น
* 
*  


หมวดหมู่:เมืองในจังหวัดฟูกูชิมะ
หมวดหมู่:เมืองร้างในทวีปเอเชีย
ศูนย์อำนวยการแพทย์พระมงกุฎเกล้า

**ศูนย์อำนวยการแพทย์พระมงกุฎเกล้า** (ย่อ: ศพม.) เป็นหน่วยทหารของกองทัพบก สังกัดกรมแพทย์ทหารบก มีภารกิจในการบังคับบัญชา อำนวยการ ประสานงาน กำกับดูแลกิจการของ โรงพยาบาลพระมงกุฎเกล้า วิทยาลัยแพทยศาสตร์พระมงกุฎเกล้า วิทยาลัยพยาบาลกองทัพบก สถาบันพยาธิวิทยา และสถาบันวิจัยวิทยาศาสตร์การแพทย์ทหาร วันที่ 1 ตุลาคม 2568 พลโท สุธี พานิชกุล  ดำรงตำแหน่งผู้อำนวยการ ลำดับที่ 34

## ประวัติ
ศูนย์อำนวยการแพย์พระมงกุฎเกล้า ได้รับการจัดตั้งขึ้นตานมโยบายของกองทัพบก โดยมีความมุ่งหมาย
เพื่อต้องการปรับปรุงกิจการแพทย์ทหารให้มีความก้าวหน้าและ ทันสมัยในด้านการบริการทางการแพทย์ การรักษาพยาบาล การผลิตบุคลากรทางการแพทย์ระดับปริญญา รวมทั้งการศึกษา ค้นคว้า วิจัยทางด้านการแพทย์ทหารให้มีประสิทธิภาพยิ่งขึ้น กระทรวงกลาโหม ได้อนุมัติอัตราการจัดหน่วย ศูนย์อำนวยการแพทย์พระมงกุฎเกล้า ตามคำสั่งกระทรวงกลาโหม (เฉพาะ) ลับที่ 1229/27 ลงวันที่ 24 ส.ค. 27 โดยอนุมัติให้แก้ไขอัตราการจัดหน่วยของกรมแพทย์ทหารบก (อัตราเฉพาะกิจ หมายเลข 3600) เพิ่มเติม ให้มีหน่วยศูนย์อำนวยการแพทย์พระมงกุฎเกล้าเป็นหน่วยใหม่ ขึ้นตรงของกรมแพทย์ทหารบก

เพื่อดำเนินการตามคำสั่งกลาโหมดังกล่าว กองทัพบกจึงได้อนุมัติคำสั่งกองทัพบก (เฉพาะ) ลับที่ 205/27 ลง 31 สิงหาคม 2527 เรื่อง จัดตั้งศูนย์อำนวยการแพทย์พระมงกุฎเกล้า โดยกำหนดให้ ใช้อัตราเฉพาะกิจหมายเลข 3660 มีผู้อำนวยการศูนย์การแพทย์พระมงกุฎเกล้า (อัตรา พลโท) เป็นผู้บังคับบัญชารับผิดชอบ และใช้นามย่อ "ศพม." 

ดังนั้นจึงได้ยึดถือวันที่ 31 สิงหาคม ของทุกปีเป็นวันสถาปนาหน่วย ศพม. หลังจากนั้น ศูนย์อำนวยการแพทย์พระมงกุฎเกล้าได้มีการปรับปรุงแก้ไขอัตรามาตามลำดับ เพื่อให้เกิดความคล่องตัวและสอดคล้องกับบริบทในการปฏิบัติราชการ โดยมีการปรับที่สำคัญ ดังนี้
	คำสั่งกองทัพบก (เฉพาะ) ลับที่ 141/36 ลง 23 กันยายน 2536 (ปรับอัตรากำลังพล)
	คำสั่งกองทัพบก (เฉพาะ) ลับที่ 15/43 ลง 17 กุมภาพันธ์ 2543 (แบ่งมอบสถาบันวิจัยวิทยาศาสตร์การแพทย์ทหาร (สวพท.) ให้เป็นหน่วยขึ้นตรง ศพม.)
	คำสั่งกองทัพบก (เฉพาะ) ลับที่ 7/48 ลง 31 มกราคม 2548 (แก้ไขอัตรายุทโธปกรณ์)
	ภารกิจ ศพม.มีหน้าที่ในการวางแผน อำนวยการประสานงาน แนะนำ กำกับการในกิจกรของหน่วยขึ้นตรงทั้ง 5 หน่วย ได้แก่ โรงพยาบาลพระมงกุฎเกล้า, วิทยาลัยแพทยศาสตร์พระมงกุฎเกล้า, วิทยาลัยพยาบาลกองทัพบก, สถาบันพยาธิวิทยา และสถาบันวิจัยวิทยาศาสตร์การแพทย์ทหาร

ในปี พ.ศ. 2550 พลโท วิทยา ช่อวิเชียร ผู้อำนวยการศูนย์การแพทย์พระมงกุฎเกล้า ขณะนั้น ได้ดำริให้ย้ายที่ทำการศูนย์อำนวยการแพทย์พระมงกุฎเกล้ามาอยู่ที่ ณ พระที่นั่งอุดมวนาภรณ์ พระราชวังพญาไท เลขที่ 315 ถนนราชวิถี เขตราชเทวี กรุงเทพมหานคร 

## หน่วยขึ้นตรง
*โรงพยาบาลพระมงกุฎเกล้า
*วิทยาลัยแพทยศาสตร์พระมงกุฎเกล้า
*วิทยาลัยพยาบาลกองทัพบก
*สถาบันพยาธิวิทยา
*สถาบันวิจัยวิทยาศาสตร์การแพทย์ทหาร

### หน่วยงานภายใน ศพม.
*กองอำนวยการ
*กองแผนและงบประมาณ
*กองกำลังพล
*กองส่งกำลังบำรุง
*กองบริการ
*แผนกธุรการ
*แผนกการเงิน
*นายทหารพระธรรมนูญ

## ผู้อำนวยการศูนย์การแพทย์พระมงกุฎเกล้า

## อ้างอิง

พระมงกุฎเกล้า
แพทย์ทหารบก (กรม)
หมวดหมู่:สถานที่ที่ตั้งชื่อตามพระนามของพระบาทสมเด็จพระมงกุฎเกล้าเจ้าอยู่หัว
นายกเทศมนตรีลอนดอน

**นายกเทศมนตรีลอนดอน** () เป็นประธานฝ่ายบริหารขององค์การมหานครลอนดอน ตำแหน่งนี้ได้รับการจัดตั้งขึ้นใน ค.ศ. 2000 หลังจากการลงประชามติว่าด้วยการกระจายอำนาจในมหานครลอนดอนใน ค.ศ. 1998 และเป็นตำแหน่งนายกเทศมนตรีตำแหน่งแรกที่ได้รับการเลือกตั้งโดยตรงในสหราชอาณาจักร

นายกเทศมนตรีคนปัจจุบันคือซาดีก คาน ซึ่งเข้ารับตำแหน่งเมื่อวันที่ 9 พฤษภาคม ค.ศ. 2016 และผู้ประเดิมตำแหน่งคนแรกคือเคน ลิฟวิงสตัน ซึ่งดำรงตำแหน่งเมื่อวันที่ 4 พฤษภาคม ค.ศ. 2000 จนกระทั่งแพ้การเลือกตั้งในเดือนพฤษภาคม ค.ศ. 2008 ให้กับบอริส จอห์นสัน

สภาลอนดอนมีทำหน้าที่ตรวจสอบการบริหารงานของนายกเทศมนตรี ในขณะเดียวกันนายกเทศมนตรีก็ได้รับการสนับสนุนจากคณะเทศมนตรีในการบริหารดูแลพื้นที่ทั่วทั้งลอนดอน รวมถึงนครลอนดอน (ซึ่งมีนายกเทศมนตรีประจำนครลอนดอนด้วย) แต่ละโบโรในลอนดอนยังมีนายกเทศมนตรีทางพิธีการหรือมีนายกเทศมนตรีที่มาจากการเลือกตั้งในกรณีของแฮ็กนีย์ ลูอิชัม นิววัม และทาวเวอร์แฮมเล็ต

## อ้างอิง


หมวดหมู่:ก่อตั้งในปี พ.ศ. 2543
นอร์ทอเมริกัน T-6 เท็กซัน

**นอร์ทอเมริกัน T-6 เท็กซัน** () เป็นเครื่องบินใบพัดซึ่งออกแบบและผลิตโดยบริษัท North American Aviation ในช่วงทศวรรษ 1930 เพื่อใช้ฝึกนักบินก่อนที่จะเข้าสู่เครื่องบินขับไล่ในสนามรบจริง 

T-6 เริ่มต้นจากรุ่นต้นแบบ NA-16 และพัฒนาไปสู่รุ่นต่าง ๆ เช่น BT-9, BC-1 และสุดท้ายคือ AT-6 ซึ่งได้รับชื่อเล่นว่า “Texan” โดยกองทัพสหรัฐ เครื่องบิน T-6 เป็นเครื่องบินแบบสองที่นั่ง ปีกต่ำ ติดตั้งเครื่องยนต์ลูกสูบ Pratt & Whitney R-1340 ให้กำลัง 600 แรงม้า ทำความเร็วสูงสุด 335 กม/ชม และมีพิสัยการบินประมาณ 1,000 กิโลเมตร

ในช่วงสงครามโลกครั้งที่สอง T-6 ถูกใช้ฝึกนักบินนับแสนคนทั่วโลกทั้งในสหรัฐและสหราชอาณาจักร (ซึ่งเรียกเครื่องรุ่นนี้ว่า Harvard) ตลอดจนประเทศพันธมิตรอื่น มันเป็นเครื่องบินที่มีความเสถียรแต่ท้าทายพอสมควร เหมาะกับการฝึกทักษะการบินยุทธวิธี เช่น การรบกลางอากาศ การยิงเป้า และการบินแบบยุทธวิธี ต่อมาภายหลังสงคราม แม้จะมีเทคโนโลยีใหม่ ๆ เข้ามา แต่ T-6 ยังถูกใช้ฝึกนักบินและสนับสนุนการรบในหลายประเทศ รวมถึงบางประเทศในเอเชียและละตินอเมริกา ยังใช้ในบทบาทเครื่องบินโจมตีเบาในสงครามเกาหลีและสงครามแอลจีเรีย

ความเป็นตำนานของ T-6 ส่งผลให้เครื่องบินฝึกในยุค 2000 รุ่นหนึ่งเลือกใช้ชื่อว่า "T-6 Texan II" เพื่อเป็นเกียรติและสืบทอดตำนานของเครื่องบินฝึกในตำนานยุคสงครามโลก แม้ว่าจะไม่มีความเกี่ยวข้องในเชิงวิศวกรรมหรือการผลิตกับรุ่นเก่า

หมวดหมู่:เครื่องบินนอร์ทอเมริกันเอวิเอชัน
หมวดหมู่:เครื่องบินฝึก
หมวดหมู่:เครื่องบินฝึกในสงครามโลกครั้งที่สอง
หมวดหมู่:เครื่องบินสหรัฐในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2478
อำเภอฟูตาบะ

thumb|ขอบเขตของอำเภอฟูตาบะ (เน้นสีเหลือง) ในจังหวัดฟูกูชิมะ

**อำเภอฟูตาบะ** () เป็นอำเภอที่ตั้งอยู่ในจังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 865.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 12,333 คน มีความหนาแน่นของประชากร 14.2 คนต่อตารางกิโลเมตร

## เมืองและหมู่บ้าน
* เมืองฟูตาบะ
* เมืองฮิโรโนะ
* เมืองนามิเอะ
* เมืองนาราฮะ
* เมืองโอกูมะ
* เมืองโทมิโอกะ
* หมู่บ้านคัตสึราโอะ
* หมู่บ้านคาวาอูจิ

## ดูเพิ่ม
* ภัยพิบัตินิวเคลียร์ฟูกูชิมะแห่งที่หนึ่ง

## อ้างอิง

ฟูตาบะ
อือร์เยอ แวย์แซแล

thumb| อือร์เยอ แวย์แซแล (ต้นทศวรรษ 1950)
**อือร์เยอ แวย์แซแล** (; 6 กันยายน 1891 – 21 กรกฎาคม 1971) เป็น นักดาราศาสตร์ ชาวฟินแลนด์ เกิดที่เมืองอุตรา จังหวัดคาร์ยาลาเหนือ (ปัจจุบันคือเมืองโยเอ็นซู) พี่ชายของเขาคือ วิลโฮ แวย์แซแล (Vilho Väisälä, 1889 – 1969) เป็น นักอุตุนิยมวิทยาและนักฟิสิกส์ซึ่งเป็นผู้ก่อตั้งบริษัทแวย์แซแล และน้องชายของเขาเป็นนักคณิตศาสตร์ชื่อ กัลเล แวย์แซแล (Kalle Väisälä, 1893 – 1968)

## บุคคล
แวย์แซแลมีส่วนร่วมในการผลิตอุปกรณ์ทางทัศนศาสตร์ เขาปรับปรุงวิธีการวัดประสิทธิภาพขององค์ประกอบเชิงแสง มีส่วนในการสร้างกล้องโทรทรรศน์แบบชมิทประสิทธิภาพสูงรุ่นแรก ๆ บางครั้งเขาได้รับการยกให้เป็นหนึ่งในผู้ประดิษฐ์กล้องโทรทรรศน์แบบชมิทด้วย กล้องโทรทรรศน์แบบชมิทของแวย์แซแลถูกใช้ที่ มหาวิทยาลัยตุรกุ ในเมืองตุรกุ เพื่อสำรวจดาวเคราะห์น้อยและดาวหาง

เขาเป็นผู้ค้นพบดาวเคราะห์น้อย 128 ดวง ค้นพบดาวหางคาบสั้น 40P/Väisälä และเป็นหนึ่งในผู้ค้นพบดาวหาง 139P/Väisälä–Oterma กลุ่มของเขาที่นำโดยลีซิ โอเตร์มา ค้นพบดาวเคราะห์น้อยมากกว่า 800 ดวง

หลุมอุกกาบาตบนดวงจันทร์และดาวเคราะห์น้อย (1573) แวย์แซแล ได้รับการตั้งชื่อตามเขาเพื่อเป็นเกียรติแก่เขา แวย์แซแลยังตั้งชื่อดาวเคราะห์น้อยหมายเลข 2802 ซึ่งเขาค้นพบตามชื่อพ่อของเขาคือ เวย์เซ็ล และดาวเคราะห์น้อย 2803 ถึง 2805 ที่โอเตร์มาค้นพบ โดยตั้งชื่อตามพี่ชายของเขาวิลโฮ ชื่อเขาเอง อือร์เยอ และ น้องชายของเขา กัลเล

แวย์แซแลยังนับถือลัทธิภาษาเอสเปรันโต ร่วมกับพี่น้องของเขา ในปี 1968 เขาเป็นประธานสมาพันธ์นักวิทยาศาสตร์ภาษาเอสเปรันโตนานาชาติ (Internacia Scienca Asocio Esperantista) เขายังตั้งชื่อดาวเคราะห์น้อยที่เขาค้นพบว่า (1421) เอสเปรันโต และ (1462) ซาเมนฮอฟ

## อ้างอิง

หมวดหมู่:บุคคลที่เสียชีวิตในปี พ.ศ. 2514
หมวดหมู่:บุคคลที่เกิดในปี พ.ศ. 2434
หมวดหมู่:นักดาราศาสตร์ชาวฟินแลนด์
ไหงมาอยู่นี่ครับ คุณครู!?

***ไหงมาอยู่นี่ครับ คุณครู!?*** () หรือชื่อย่อในภาษาญี่ปุ่นว่า  ***นังโกโกะ*** () เป็นซีรีส์มังงะญี่ปุ่น แต่งเรื่องและวาดภาพโดนโซโบโร ตีพิมพ์ในนิตยสาร*[[ยังแมกกาซีนรายสัปดาห์]]* นิตยสารมังงะแนว*[[เซเน็ง]]*ของสำนักพิมพ์โคดันชะตั้งแต่เดือนเมษายน พ.ศ. 2560 รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 11 เมื่อเดือนพฤศจิกายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์อนิเมะโทรทัศน์ดัดแปลงผลิตโดยเทียร์สตูดิโอ ออกอากาศตั้งแต่เดือนเมษายนถึงมิถุนายน พ.ศ. 2562 

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2562
หมวดหมู่:ซีรีส์อนิเมะที่สร้างจากมังงะ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เฟิร์ส เพจ โปร
ประธานาธิบดีกานา

**ประธานาธิบดีกานา** () เป็นประมุขแห่งรัฐและหัวหน้ารัฐบาลของประเทศกานา และเป็นผู้บัญชาการทหารสูงสุดของกองทัพกานา ผู้ดำรงตำแหน่งคนปัจจุบัน คือ จอห์น ดรามานี มาฮามา ดำรงตำแหน่งครั้งที่ 2 ตั้งแต่วันที่ 7 มกราคม ค.ศ. 2025

## การดำรงตำแหน่ง
### คุณสมบัติ
ตามบทที่ 8 มาตรา 62 ของรัฐธรรมนูญของประเทศกานา ค.ศ. 1992 บุคคลจะไม่มีคุณสมบัติสำหรับการเลือกตั้งเป็นประธานาธิบดีของประเทศกานา เว้นแต่:

*(ก) เป็นพลเมืองของประเทศกานาโดยกำเนิด
*(ข) มีอายุครบสี่สิบปีบริบูรณ์แล้ว; และ
*(ค) เป็นบุคคลที่มีคุณสมบัติอย่างอื่นที่จะได้รับเลือกเป็นสมาชิกรัฐสภา เว้นแต่จะต้องไม่ตัดคุณสมบัติที่กำหนดไว้ในวรรค (ค) (ง) และ (จ) ของข้อ (2) ของมาตรา 94 ของรัฐธรรมนูญนี้ ในส่วนที่เกี่ยวกับบุคคลดังกล่าวโดยการอภัยโทษจากประธานาธิบดีหรือเมื่อพ้นกำหนดเวลาตามที่กำหนดไว้ในข้อ (5) ของบทนั้น

ผู้สมัครชิงตำแหน่งประธานาธิบดีต้องยื่นเอกสารการเสนอชื่อซึ่งลงนามโดยผู้ลงคะแนนเสียงที่ลงทะเบียนอย่างน้อยสองคนในแต่ละเขต และระบุชื่อรองประธานาธิบดีด้วย

ประธานาธิบดีกานามีวาระ 4 ปี และจำกัดการดำรงตำแหน่งไว้เพียง 2 วาระ ไม่ว่าจะสืบทอดหรือแยกจากกัน ประธานาธิบดีคนแรกที่มีการจำกัดระยะเวลาคือ Jerry Rawlings ในปี 2001

หากประธานาธิบดีเสียชีวิต ลาออก ไร้ความสามารถถาวร หรือถูกถอดถอนจากตำแหน่ง รองประธานาธิบดีจะขึ้นดำรงตำแหน่งประธานาธิบดีโดยอัตโนมัติตามวาระที่เหลืออยู่ หากรองประธานาธิบดีขึ้นสู่ตำแหน่งประธานาธิบดีก่อนที่วาระของประธานาธิบดีจะสิ้นสุดลงมากกว่ากึ่งหนึ่ง รองประธานาธิบดีจะได้รับอนุญาตให้ดำรงตำแหน่งประธานาธิบดีได้เพียงวาระเดียวเท่านั้น ถ้าทั้งประธานาธิบดีและรองประธานาธิบดีไม่สามารถปฏิบัติหน้าที่แทนประธานาธิบดีได้ ให้ประธานรัฐสภาเป็นรักษาการประธานาธิบดี และจะต้องจัดให้มีการเลือกตั้งใหม่ภายในสามเดือน

### เข้ารับตำแหน่ง
ประธานาธิบดีกานาต้องเข้าสาบานตนที่ถูกเรียบเรียงโดยประธานผู้พิพากษาต่อหน้ารัฐสภาและพลเมืองของกานา เพื่อเตือนสติประธานาธิบดีที่ได้รับเลือกว่าจะต้องทำสิ่งต่อไปนี้:

"ข้าพเจ้า _______________ ได้รับเลือกให้ดำรงตำแหน่งระดับสูงของประธานาธิบดีแห่งสาธารณรัฐกานา (ในนามของพระเจ้าผู้ทรงฤทธานุภาพ) ขอสาบาน) (ยืนยันอย่างเคร่งขรึม) ว่าข้าพเจ้าจะซื่อสัตย์และแน่วแน่ต่อสาธารณรัฐกานา ว่าข้าพเจ้าจะรักษา คุ้มครอง และปกป้องรัฐธรรมนูญแห่งสาธารณรัฐกานาตลอดเวลา และข้าพเจ้าอุทิศตนเพื่อการรับใช้และความเป็นอยู่ที่ดีของประชาชนในสาธารณรัฐกานา และทำสิ่งที่ถูกต้องให้กับบุคคลทุกประเภท

ข้าพเจ้า (ขอสาบานอย่างเคร่งขรึม) (ขอยืนยันอย่างเคร่งขรึม) ว่าข้าพเจ้าถ้าหากฝ่าฝืนคำสาบานนี้เมื่อใดก็ตาม ข้าพเจ้าจะยอมจำนนต่อกฎหมายของสาธารณรัฐกานาและรับโทษตามกฎหมาย (ดังนั้นขอพระเจ้าคุ้มครองข้าพเจ้าด้วย)" (So help me God)"

## เกียรติยศ
หลังจากที่ประธานาธิบดีที่มาจากการเลือกตั้งสาบานตนเข้ารับตำแหน่งแล้ว จะมีการมอบเครื่องราชอิสริยาภรณ์ต่อไปนี้ให้กับประธานาธิบดี สิ่งเหล่านี้ใช้แสดงยศตำแหน่งและใช้ในโอกาสพิเศษ

*ดาบประธานาธิบดี  (รูปภาพ) ที่นั่งประธานาธิบดี ธงประจำตำแหน่งประธานาธิบดี ดาบของรัฐ และที่นั่งไม้แกะสลักซ้อนทับด้วยทองคำ

## อ้างอิง

หมวดหมู่:ก่อตั้งในปี พ.ศ. 2503
โมโต2 ฤดูกาล 2022

**โมโต 2 เวิร์ล แชมเปี้ยนชิพ ปี ค.ศ.2022 / พ.ศ.2565** เป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
thumb|'''Augusto Fernández''' เป็นแชมป์โลกในรุ่นโมโต 2 เมื่อปี ค.ศ.2022/พ.ศ.2565

## รายชื่อทีมและนักแข่ง

*ทุกทีมใช้ยางยี่ห้อ *'Dunlop*** และใช้เครื่องยนต์ ***Triumph Inline-3 ความจุ 765 ซีซี**'

แถบสีเขียว คือ นักแข่ง Wildcard

แถบสีม่วง คือ นักแข่งสำรอง

## สนามแข่ง
ในฤดูกาล ค.ศ.2022 / พ.ศ.2565 มีการแข่งขันทั้งหมด 20 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

 คิดคะแนนเพียงครึ่งหนึ่งของระบบคะแนน

### ประเภทผู้ผลิต

 คิดคะแนนเพียงครึ่งหนึ่งของระบบคะแนน

### ประเภททีม

 คิดคะแนนเพียงครึ่งหนึ่งของระบบคะแนน

## เพิ่มเติม

## อ้างอิง
โมโตอี ฤดูกาล 2022

**โมโตอี เวิร์ล คัพ ปี ค.ศ.2022 / พ.ศ.2565** เป็นฤดูกาลที่ 4 ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
thumb|'''Dominique Aegerter''' เป็นผู้ชนะในรายการโมโตอี เมื่อปี ค.ศ.2022/พ.ศ.2565

## รายชื่อทีมและนักแข่ง

*ทุกทีมในโมโตอีจะใช้รถแข่งคันเดียวกัน คือ *'Energica Ego Corsa**'

แถบสีม่วง คือ นักแข่งสำรอง

## สนามแข่ง
ในฤดูกาล ค.ศ.2022 / พ.ศ.2565 มีการแข่งขันทั้งหมด 6 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

 คิดคะแนนเพียงครึ่งหนึ่งของระบบคะแนน

## อ้างอิง
ซาโต้ คาซึมะ

**ซาโต้ คาซึมะ** () เป็นตัวละครหลักของซีรีส์ไลต์โนเวล มังงะ และอนิเมะเรื่อง *[[ขอให้โชคดีมีชัยในโลกแฟนตาซี!]]* ให้เสียงพากย์ภาษาญี่ปุ่นโดยจุง ฟูกูชิมะ และให้เสียงพากย์ภาษาไทยโดยภัคภูมิ ลิ้มมานะสถาพร คาซึมะเป็นนีต (บุคคลที่ไม่ได้อยู่ในระบบการศึกษา การทำงาน หรือการฝึกอบรม) ชอบเก็บตัวจนกระทั่งถูกส่งไปยังโลกคู่ขนานและกลายเป็นผู้นำของปาร์ตี้นักผจญภัยกลุ่มใหม่ ในตอนแรกมีนิสัยชอบถากถางและเหน็บแนมเพื่อนร่วมปาร์ตี้ แต่ภายหลังก็สามารถแสดงด้านที่เสียสละและเห็นอกเห็นใจต่อเพื่อนร่วมปาร์ตี้รวมถึงความสามารถในการเป็นผู้นำ เป้าหมายหลักของคาซึมะคือการเอาชนะจอมมารและเหล่าขุนพลเพื่อกลับไปญี่ปุ่น แต่ก็ค่อย ๆ มีความตระหนักในชีวิตใหม่ที่เติบโตขึ้น

โดยทั่วไปตัวละครคาซึมะได้รับการตอบรับในเชิงบวกจากลักษณะเฉพาะตัวและในฐานะตัวละครเอกของเรื่องแนวต่างโลกที่แตกต่างไม่เหมือนใคร มีชื่อเสียงในฐานะหนึ่งในตัวละครเอกในเรื่องแนวต่างโลกที่ดีที่สุด ในขณะการเล่นมุกหน้าตายและการพากย์นอกบทด้นสดของจุง ฟูกูชิมะก็ได้รับการชื่นชมอย่างกว้างขวาง ในทางตรงกันข้าม คาซึมะก็ถูกวิพากย์วิจารณ์ในเรื่องลักษณะนิสัยและบุคลิกภาพบางอย่าง โดยเฉพาะในเรื่องการแสดงออกด้านความลามก

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 

หมวดหมู่:ตัวละครในขอให้โชคดีมีชัยในโลกแฟนตาซี!
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2555
หมวดหมู่:ตัวละครต่างโลก
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:นักดาบในบันเทิงคดีญี่ปุ่น
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่เป็นนักยิงธนู
หมวดหมู่:ตัวละครที่เป็นผู้ลอบสังหาร
หมวดหมู่:ตัวละครในบันเทิงคดีที่มาอาศัยอยู่ในมิติอื่น
หมวดหมู่:ตัวละครที่เป็นเชฟ
หมวดหมู่:ตัวละครที่เป็นโจร
หมวดหมู่:นักผจญภัยแฟนตาซี
หมวดหมู่:ตัวละครแฟนตาซีในอนิเมะและมังงะ
หมวดหมู่:ตัวละครอนิเมะและมังงะที่สามารถเทเลพอร์ต
หมวดหมู่:ตัวละครในบันเทิงคดีที่สามารถควบคุมแสง
หมวดหมู่:ตัวละครในบันเทิงคดีที่สามารถล่องหน
หมวดหมู่:ตัวละครในบันเทิงคดีที่มีความสามารถเกี่ยวกับอากาศหรือลม
หมวดหมู่:ตัวละครในบันเทิงคดีที่มีความสามารถเกี่ยวกับดินหรือหิน
หมวดหมู่:ตัวละครในบันเทิงคดีที่มีความสามารถเกี่ยวกับไฟฟ้าหรือแม่เหล็ก
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
หมวดหมู่:ตัวละครในบันเทิงคดีที่มีความสามารถเกี่ยวกับน้ำแข็งหรือความเย็น
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
ขอให้โชคดีมีชัยในโลกแฟนตาซี!: ตำนานสีชาด

***ขอให้โชคดีมีชัยในโลกแฟนตาซี!: ตำนานสีชาด*** () เป็นภาพยนตร์อนิเมะญี่ปุ่นในปี พ.ศ. 2562 สร้างจากซีรีส์ไลต์โนเวล *[[ขอให้โชคดีมีชัยในโลกแฟนตาซี!]]* โดยนัตสึเมะ อากัตสึกิ ภาพยนตร์ผลิตโดยสตูดิโอเจซีสตาฟ  กำกับโดยทากาโอมิ คานาซากิ เขียนบทโดยมาโกโตะ อูเอซุ พากย์เสียงตัวละครหลักโดยจุง ฟูกูชิมะ, โซระ อามามิยะ, ริเอะ ทากาฮาชิ, ไอ คายาโนะ, อากิ โทโยซากิ, ยูอิ โอริเอะ, มาซากาซุ นิชิดะ, ซายูริ ฮาระ, เท็ตสึ อินาดะ และมาริอะ นางานาวะ ภาพยนตร์เป็นเรื่องราวของซาโต้ คาซึมะและเพื่อนในปาร์ตี้ที่เดินทางไปยังหมู่บ้านโคมะ บ้านเกิดของเมกุมิน ที่นั่นพวกเขาได้ต่อสู้กับขุนพลที่แข็งแกร่งจากทัพจอมมาร

ในเดือนกรกฎาคม พ.ศ. 2560 มีการประกาศโครงการอนิเมะที่สร้างจากซีรีส์ *ขอให้โชคดีมีชัยในโลกแฟนตาซี!* โครงการประกาศในเดือนมิถุนายน พ.ศ. 2561 ว่าจะเป็นภาพยนตร์ดัดแปลงจากไลต์โนเวล โดยคานาซากิและอูเอซุกลับมาทำหน้าที่กำกับและเขียนบทตามลำดับ เช่นเดียวกับในซีรีส์อนิเมะ *ขอให้โชคดีมีชัยในโลกแฟนตาซี!* สองฤดูกาล ชื่อเรื่องของภาพยนตร์มีการเผยในพฤศจิกายน พ.ศ. 2561

ภาพยนตร์ *ขอให้โชคดีมีชัยในโลกแฟนตาซี!: ตำนานสีชาด* ออกฉายในประเทศญี่ปุ่นในวันที่ 30 สิงหาคม พ.ศ. 2562 และออกฉายในประเทศไทยในโรงภาพยนตร์เครือเอสเอฟ ซีเนม่าในวันที่ 30 มกราคม พ.ศ. 2563 ภาพยนตร์ทำรายได้ทั่วโลกมากกว่า 7 ล้านดอลลาร์สหรัฐ และชนะเลิศรางวัลอนิเมะนิวไทป์

## อ้างอิง

## แหล่งข้อมูลอื่น
*  
* 
* 

หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์อนิเมะที่ออกฉายในปี พ.ศ. 2562
หมวดหมู่:ภาพยนตร์อนิเมะที่สร้างจากไลต์โนเวล
หมวดหมู่:เจซีสตาฟ
หมวดหมู่:ขอให้โชคดีมีชัยในโลกแฟนตาซี!
ระบบถ่ายภาพขั้นสูงแบบชนิดซี

[right|thumb|420x420px| ตารางเปรียบเทียบขนาด[เซนเซอร์รูปภาพที่ใช้ในกล้องดิจิทัลยี่ห้อต่าง ๆ]]
**ระบบถ่ายภาพขั้นสูงแบบชนิดซี** (Advanced Photo System type-C) หรือ **เอพีเอส-ซี** (APS-C) เป็นหนึ่งในขนาดมาตรฐานสำหรับ เซนเซอร์รูปภาพในกล้องดิจิทัล เนื่องจากขนาดใกล้เคียงกับรูปแบบระบบถ่ายภาพขั้นสูงชนิดซี คือ 23.4 มม. x 16.7 มม. จึงถูกเรียกเป็นชื่อทั่วไป

## ภาพรวม
เนื่องจากไม่ได้กำหนดเป็นมาตรฐานอย่างเคร่งครัด จึงมีขนาดแตกต่างกันเล็กน้อยขึ้นอยู่กับผู้ผลิตกล้องแต่ละรายและรุ่น ขนาดที่เล็กกว่าฟิล์ม 35 มม. ทำให้ขอบเขตการมองเห็น (มุมรับภาพ) แคบกว่า โดยคิดเป็นประมาณ 1.5 ถึง 1.7 เท่าของความยาวโฟกัสของเลนส์แบบเปลี่ยนได้ เช่น เมื่อติดเลนส์ 50 มม. จะได้ความยาวโฟกัสเทียบเท่าฟิล์ม 35 มม. เป็น 50 x 1.5 = 75 มม.

มาตรฐานขนาดนี้ได้รับการพัฒนาขึ้นเนื่องจากเซนเซอร์ขนาดเดียวกับฟิล์ม 35 มม. นั้นผลิตในปริมาณน้อยและมีต้นทุนในการผลิตสูง ดังน้นขนาดมาตรฐานขนาดใหม่นีจึงถูกมองว่าน่าจะเป็นขนาดที่สามารถผลิตในปริมาณที่มากขึ้นโดยไม่ทำให้คุณภาพของภาพลดลงอย่างมาก และเนื่องจากสามารถทำให้วงกลมภาพและเลนส์มีขนาดเล็กลงไปด้วย ทำให้ขนาดโดยรวมของตัวกล้องสามารถเล็กกะทัดรัดลงได้ ต้นทุนของระบบทั้งหมดจึงลดลงไปอย่างมาก ปัจจุบันจึงได้กลายมาเป็นมาตรฐานเซนเซอร์กระแสหลักสำหรับกล้องดีเอสแอลอาร์

เนื่องจากใช้แต่พื้นที่ส่วนกลางที่มีความคลาดค่อนข้างต่ำ การมืดลงที่ขอบจึงน้อยกว่า เมื่อเทียบกับแบบเต็มกรอบ 35 มม. อย่างไรก็ตาม หน้าจอที่เล็กลงหมายความว่าเมื่อขยายเป็นขนาดเดียวกัน จะต้องการเลนส์ที่มีความละเอียดและ MTF ที่สูงขึ้น ดังนั้นจึงไม่ใช่ว่าจะมีแต่ข้อดี

นอกจากนี้ เนื่องจากมุมรับภาพแคบกว่าแบบขนาด 35 มม. จึงจำเป็นต้องใช้เลนส์มุมกว้างที่มีความยาวโฟกัสสั้นกว่า เพื่อจับภาพช่วงกว้างเท่า ๆ กัน และถ้าต้องการถ่ายภาพโบเก้จะต้องใช้เลนส์ที่มีค่าเอฟที่ต่ำลง นี่ถือเป็นข้อได้เปรียบเมื่อจะถ่ายให้ช่วงความชัดลึก ในการถ่ายโฟกัสชัดลึก และยังมีดีสำหรับการถ่ายภาพระยะไกลตรงที่สามารถใช้เลนส์ถ่ายไกลที่มีความยาวโฟกัสสั้นกว่า ดังนั้นขนาดเลนส์จึงเล็กลงได้

## ขนาด APS-C ของแต่ละบริษัท

หมวดหมู่:การถ่ายภาพดิจิทัล
หมวดหมู่:กล้องดิจิทัล
ขุนนางฝรั่งเศส

thumb|ปิแอร์ โดซิเอร์ (ค.ศ. 1592–1660), นักศึกษาการสืบวงศ์ตระกูลและผู้พิพากษาแห่งฝรั่งเศส ได้รับการว่าจ้างให้ตรวจสอบสถานะของขุนนางฝรั่งเศส

**ขุนนางฝรั่งเศส** () เป็นชนชั้นทางสังคมที่ได้รับอภิสิทธิ์ในฝรั่งเศส ตั้งแต่ยุคกลางจนกระทั่งมีการยกเลิก เมื่อวันที่ 23 มิถุยายน ค.ศ. 1790 ในช่วงการปฏิวัติฝรั่งเศส

ตั้งแต่ ค.ศ. 1808 ถึง ค.ศ. 1815 ในช่วงจักรวรรดิฝรั่งเศสที่หนึ่ง จักรพรรดินโปเลียนที่ 1 ทรงพระราชทานยศถาบรรดาศักดิ์ ซึ่งได้รับการยอมรับว่าเป็นขุนนางใหม่ตามกฎบัตร เมื่อวันที่ 4 มิถุนายน ค.ศ. 1814 ซึ่งได้รับการยินยอมจากพระเจ้าหลุยส์ที่ 18 แห่งฝรั่งเศส

ตั้งแต่ ค.ศ. 1814 ถึง ค.ศ. 1848 (การฟื้นฟูราชวงศ์บูร์บงในฝรั่งเศสและราชาธิปไตยเดือนกรกฎาคม) และตั้งแต่ ค.ศ. 1852 ถึง ค.ศ. 1870 (จักรวรรดิฝรั่งเศสที่สอง) ขุนนางฝรั่งเศสได้รับการฟื้นฟูในฐานะผู้ที่มียศฐาบรรดาศักดิ์ที่ได้รับการสืบทอดทางสายเลือดโดยปราศจากอภิสิทธิ์และผู้ที่มียศถาบรรดาศักดิ์ที่ได้รับการสืบทอดทางสายเลือดรุ่นใหม่ที่ได้รับการยินยอม ตั้งแต่จุดเริ่มต้นของสาธารณรัฐฝรั่งเศสที่ 3 เมื่อวันที่ 4 กันยายน ค.ศ. 1870 ขุนนางฝรั่งเศสนั้นแทบจะไม่มีอยู่เลยและไม่มีสถานะทางกฎหมาย 

ครอบครัวตระกูลขุนนางฝรั่งเศสนั้นอาจมีจุดกำเนิดอยู่สองประการตามหลักการของขุนนาง: ครอบครัวตระกูลขุนนางเก่าแก่ และครอบครัวตระกูลขุนนางที่ได้รับการแต่งตั้ง

แหล่งข้อมูลที่แตกต่างเกี่ยวกับจำนวนที่แท้จริงของครอบครัวชาวฝรั่งเศสที่มีเชื้อสายขุนนาง แต่เห็นพ้องต้องกันว่ามันเป็นสัดส่วนระหว่างชนชั้นขุนนางที่เล็กที่สุดในยุโรป ในปี ค.ศ. 1789 นักประวัติศาสตร์ชาวฝรั่งเศสนามว่า ฟร็องซัว บลูเช ได้ให้จำนวนตัวเลขของขุนนางประมาณ 140,000 คน (ครอบครัวตระกูลขุนนางจำนวน 9,000 ตระกูล) และระบุว่าประมาณ 5% ของขุนนางที่กล่าวอ้างสิทธิ์จากการสืบเชื้อสายจากขุนนางศักดินาก่อนช่วงศตวรรษที่ 15 ด้วยจำนวนประชากรทั้งหมด 28 ล้านคน เช่นนี้จึงคิดเป็นเพียง 0.5% นักประวัติศาสตร์นามว่า กอร์ดอน ไรต์ ได้ให้จำนวนตัวเลขของขุนนางประมาณ 300,000 คน (โดยมีจำนวน 80,000 คน ที่มาจากขุนนางแห่งดาบ(*noblesse d'épée*)มาตั้งแต่ครั้งโบราณกาล) ซึ่งได้รับเห็นชอบกับการคาดคะเนของนักประวัติศาสตร์นามว่า ฌ็อง เดอ วิเกอรี หรือมากกว่าเพียงเล็กน้อย 1% ในเรื่องของการถือครองที่ดิน ในช่วงเวลาของการปฏิวัติ อสังหาริมทรัพย์ของขุนนางประกอบด้วยประมาณหนึ่งในห้าของที่ดิน

## อ้างอิง

หมวดหมู่:การปฏิวัติฝรั่งเศส
หมวดหมู่:ราชอาณาจักรฝรั่งเศส
หมวดหมู่:ประวัติศาสตร์ฝรั่งเศส
นายกรัฐมนตรีกรีซ

**นายกรัฐมนตรีกรีซ** () เป็นหัวหน้ารัฐบาลและประธานคณะรัฐมนตรีของประเทศกรีซ นายกรัฐมนตรีคนปัจจุบัน คือ จีร์ยาโกส มิตโซตาจิส เข้ารับตำแหน่งเป็นครั้งที่ 2 เมื่อวันที่ 26 มิถุนายน พ.ศ. 2566

## เข้ารับตำแหน่ง
นายกรัฐมนตรีจะได้รับการแต่งตั้งอย่างเป็นทางการจากประธานาธิบดี

ตามมาตรา 37 ของรัฐธรรมนูญ ประธานาธิบดีจะแต่งตั้งหัวหน้าพรรคการเมืองที่มีที่นั่งส่วนใหญ่ในรัฐสภาเป็นนายกรัฐมนตรี แต่หากไม่มีพรรคใดได้เสียงข้างมากโดยสมบูรณ์ ประธานาธิบดีจะต้องมอบอำนาจให้หัวหน้าพรรคที่มีคะแนนเสียงข้างมาก (หลายพรรค) ร่วมกันหารือ เพื่อยืนยันความเป็นไปได้ในการจัดตั้งรัฐบาลโดยได้รับความไว้วางใจจากรัฐสภา

หากไม่สามารถจัดตั้งรัฐบาลได้ ประธานาธิบดีก็จะมอบอำนาจการสอบสวนให้กับหัวหน้าพรรคที่ใหญ่เป็นอันดับสองในรัฐสภา และหากไม่ประสบผลสำเร็จ ก็ให้มอบอำนาจการสอบสวนให้กับหัวหน้าพรรคที่ใหญ่เป็นอันดับสามในรัฐสภา คำสั่งสอบสวนแต่ละครั้งให้มีผลใช้บังคับเป็นเวลา 3 วัน

หากคำสั่งสอบสวนทั้งหมดไม่ประสบผลสำเร็จและไม่สามารถจัดตั้งคณะรัฐมนตรีโดยได้รับความไว้วางใจจากรัฐสภาได้ ประธานาธิบดีจะเรียกหัวหน้าพรรคทั้งหมดโดยจะพยายามจัดตั้งคณะรัฐมนตรีที่ประกอบด้วยทุกพรรคในรัฐสภา หากยังไม่ประสบผลสำเร็จ ให้ประธานาธิบดีมอบหมายให้ประธานศาลปกครองสูงสุด ศาลแพ่ง และศาลอาญาสูงสุด หรือศาลผู้ตรวจบัญชี จัดตั้งคณะรัฐมนตรีให้เป็นที่ยอมรับอย่างกว้างขวางมากที่สุด เพื่อดำเนินการเลือกตั้งภายหลังประธานาธิบดียุบสภา

ดังนั้นการเลือกตั้งสมาชิกของพรรคใดพรรคหนึ่งเข้าสู่รัฐสภาจึงเท่ากับการลงคะแนนให้หัวหน้าพรรคนั้นดำรงตำแหน่งนายกรัฐมนตรี

## อ้างอิง

หมวดหมู่:การเมืองกรีซ
โยอันนิส ซาร์มัส

**โยอันนิส ซาร์มัส** (; เกิด 21 มีนาคม ค.ศ. 1957) เป็นผู้พิพากษาชาวกรีกซึ่งดำรงตำแหน่งเป็นประธานศาลตรวจสอบบัญชีของกรีซตั้งแต่วันที่ 4 พฤศจิกายน ค.ศ. 2019 เนื่องจากการเลือกตั้งสภานิติบัญญัติของกรีซในเดือนพฤษภาคม ค.ศ. 2023 ไม่นำไปสู่การจัดตั้งรัฐบาลใหม่ ประธานาธิบดีกาเตรีนา ซาเกลาโรปูลู จึงแต่งตั้งให้เขารักษาการในตำแหน่งรักษาการนายกรัฐมนตรีกรีซในวันที่ 25 พฤษภาคม ค.ศ. 2023 ถึงวันที่ 26 มิถุนายน 2023

## อ้างอิง

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:บุคคลจากโกส
หมวดหมู่:นายกรัฐมนตรีกรีซ
หมวดหมู่:ผู้พิพากษากรีซ
การถ่ายภาพขยาย

[thumb|การถ่ายภาพขยายเพื่อให้ได้ภาพ[มด]]**การถ่ายภาพขยาย** หรือ **การถ่ายภาพมหัพภาค** (macrophotography, photomacrography หรือ macrography) เป็นวิธีการถ่ายภาพแบบหนึ่ง โดยเป็นการถ่ายวัตถุที่ระยะใกล้ โดยจับภาพให้ขยายเห็นรายละเอียดของวัตถุขนาดเล็กอย่างชัดเจน

## ภาพรวม
การถ่ายภาพขยายนั้นส่วนใหญ่จะใช้สำหรับการถ่ายภาพวัตถุขนาดเล็ก เช่น ดอกไม้ และ แมลง ในระยะใกล้ เนื่องจากช่วงความชัดค่อนข้างตื้นในระยะใกล้ ฉากหลังและพื้นหน้าจะเป็นภาพเบลอ

วิธีการต่อไปนี้มักใช้เพื่อทำการถ่ายภาพขยาย

### ใช้เลนส์เฉพาะ
เลนส์ถ่ายภาพที่ออกแบบมาสำหรับการถ่ายภาพขยาย เช่น เลนส์ที่เรียกว่า **เลนส์มหัพภาค** (macro lens) ซึ่งใช้ใน กล้องสะท้อนภาพเลนส์เดี่ยว นอกจากนี้ยังอาจใช้ตัวแปลงเลนส์ที่เรียกว่าเลนส์ถ่ายใกล้ (close-up lens) ติดอยู่ที่ส่วนปลายของเลนส์ที่มีอยู่เดิม

หากใช้เลนส์สำหรับการถ่ายภาพทั่วไป (ส่วนใหญ่เป็นเลนส์มาตรฐาน) ติดเข้ากับตัวกล้องโดยใส่กลับด้านผ่านวงแหวนต่อ อาจสามารถใช้เลนส์นี้เป็นเลนส์สำหรับถ่ายภาพขยายที่มีประสิทธิภาพเชิงแสงค่อนข้างดีได้

### ใช้อุปกรณ์ถ่ายภาพเฉพาะ
นอกจากการใช้เลนส์ข้างต้นแล้ว การถ่ายภาพระยะใกล้ยังสามารถทำได้โดยการใส่กระบอกต่อ (extension tube) หรือ ส่วนพับยืด (bellows) ระหว่างเลนส์ที่มีอยู่กับตัวกล้อง

### ใช้ฟังก์ชันเฉพาะที่ติดตั้งในกล้อง
ทุกวันนี้มีกล้องถ่ายภาพหลายแบบที่มีฟังก์ชันการถ่ายภาพขยาย (โหมดมหัพภาค) พร้อมกับฟังก์ชันซูม อย่างไรก็ตาม กำลังขยายในการถ่ายภาพและคุณภาพของภาพจะด้อยกว่าเลนส์มหัพภาคโดยเฉพาะ

## อ้างอิง

หมวดหมู่:การถ่ายภาพยนตร์
หมวดหมู่:เทคนิคการถ่ายภาพ
โซโอะ

**โซโอะ** () เป็นนครที่ตั้งอยู่ทางตะวันออกเฉียงเหนือของจังหวัดคาโงชิมะ ประเทศญี่ปุ่น อยู่ใกล้กับนครมิยาโกโนโจ จังหวัดมิยาซากิ มีขนาดพื้นที่ทั้งสิ้น 390.11 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 31,600 คน โซโอะเป็นหนึ่งในนครขนาดเล็กในประเทศญี่ปุ่นที่มีประชากรลดลงเรื่อย ๆ

## ภูมิศาสตร์
พื้นที่ส่วนใหญ่ของโซโอะเป็นภูเขาและปกคลุมไปด้วยป่าไม้ มีฝนตก แต่ไม่ค่อยมีหิมะตก โซโอะตั้งอยู่ในจังหวัดคาโงชิมะ ดังนั้นจึงได้รับเถ้าถ่านจากภูเขาไฟที่อยู่ในเมืองใกล้เคียง ได้แก่ ภูเขาไฟชิมโมเอดาเกะ และภูเขาไฟซากูราจิมะ โซโอะเป็นเมืองที่ไม่มีทางออกสู่ทะเลและอยู่ตรงกึ่งกลางของคาบสมุทรโอซูมิ

### เทศบาลข้างเคียง
* จังหวัดคาโงชิมะ
** นครคิริชิมะ
** นครชิบูชิ
** นครคาโนยะ
** อำเภอโซโอะ: เมืองโอซากิ
* จังหวัดมิยาซากิ
** นครมิยาโกโนโจ

## ประวัติ
นครโซโอะในปัจจุบันได้รับการจัดตั้งขึ้นเมื่อวันที่ 1 กรกฎาคม ค.ศ. 2005 จากการควบรวมเมืองโอซูมิ (อิวางาวะ), เมืองซูเอโยชิ และเมืองทาการาเบะ (ทั้งหมดมาจากอำเภอโซโอะ) เข้าด้วยกัน

## อ้างอิง

## แหล่งข้อมูลอื่น
* 
*  
* 

หมวดหมู่:นครในจังหวัดคาโงชิมะ
คาบสมุทรโอซูมิ

[thumb|[Topographic map|แผนที่ภูมิประเทศของจังหวัดคาโงชิมะ]]
thumb|ภาพถ่ายดาวเทียมของคาบสมุทรโอซูมิ

**คาบสมุทรโอซูมิ** () เป็นคาบสมุทรที่ตั้งอยู่บนเกาะคีวชู โดยมีจุดใต้สุดคือแหลมซาตะ ชายฝั่งตะวันออกติดกับมหาสมุทรแปซิฟิก ส่วนทางตะวันตกเป็นที่ตั้งของคาบสมุทรซัตสึมะโดยมีอ่าวคาโงชิมะคั่นกลาง ในแง่ของการปกครอง คาบสมุทรโอซูมิเป็นส่วนหนึ่งของจังหวัดคาโงชิมะ ทางตะวันตกเฉียงเหนือของคาบสมุทรมีภูเขาไฟซากูราจิมะตั้งอยู่ ซึ่งเคยเป็นเกาะมาก่อน แต่เมื่อ ค.ศ. 1914 มีลาวาปะทุจากภูเขาไฟทำให้แผ่นดินเชื่อมต่อกัน

## ดูเพิ่ม
* แหลมซาตะ () จุดใต้สุดของเกาะคีวชู

## อ้างอิง

โอซูมิ
หมวดหมู่:จังหวัดคาโงชิมะ
สถาบันพยาธิวิทยา (กระทรวงกลาโหม)

**สถาบันพยาธิวิทยา** เป็นหน่วยทหารของกองทัพบก สังกัดศูนย์อำนวยการแพทย์พระมงกุฎเกล้า กรมแพทย์ทหารบก มีภารกิจในการส่งเสริมและพัฒนาคุณภาพห้องปฏิบัติการทางการแพทย์ให้แก่หน่วยสายแพทย์ในสังกัดกองทัพบก ปัจจุบันมีพลตรีหญิง ปริยนันทน์ จารุจินดา ดำรงตำแหน่งผู้อำนวยการ

## ประวัติ
สถาบันพยาธิวิทยา ได้รับการจัดตั้งขึ้นในปีพ.ศ. 2500 โดยกองทัพบกได้รวมกองวิทยาศาสตร์การแพทย์และกองการพยาธิ โรงพยาบาลทหารบก ตั้งเป็น สถาบันพยาธิ ต่อมาในพ.ศ. พ.ศ. 2501 เปลี่ยนชื่อเป็น สถาบันพยาธิวิทยา เพื่อการปฏิบัติภารกิจต่าง ๆ อาทิ ตรวจวินิจฉัยทางพยาธิวิทยาให้กับโรงพยาบาลพระมงกุฎเกล้า การออกหน่วยเคลื่อนที่ไปทำการรับบริจาคเลือดในหน่วยทหารต่างจังหวัด การผลิตเซรุ่มมาตรฐานสำหรับตรวจหาหมู่เลือด ผลิตวัคซีนป้องกันอหิวาตกโรค วัคซีนป้องกันไทฟอยด์และผลิตเซรุ่มแก้พิษงูชนิดแห้ง เพื่อแจกจ่ายให้ทหาร และพลเรือนทั่วไป และยังเป็นหน่วยฝึกอบรมงานทางพยาธิวิทยา ใหกับนายสิบสายแพทย์ (หลักสูตรนายสิบพยาธิ) ใหกับโรงเรียนเสนารักษ์ กรมแพทย์ทหารบก

สถาบันพยาธิวิทยาใช้นามย่อ "สพธ." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร

## หน่วยงานภายใน
*กองพยาธิวิทยา
*กองพยาธิคลินิก
*กองธนาคารเลือด
*กองวิเคราะห์และควบคุมมาตรฐาน
*แผนกธุรการ
*แผนกเวชนิทัศน์

## อ้างอิง

พยาธิวิทยา
สถาบันวิจัยวิทยาศาสตร์การแพทย์ทหาร

**สถาบันวิจัยวิทยาศาสตร์การแพทย์ทหาร** เป็นหน่วยทหารของกองทัพบก สังกัดศูนย์อำนวยการแพทย์พระมงกุฎเกล้า กรมแพทย์ทหารบก มีภารกิจให้บริการตรวจวินิจฉัยและวิเคราะห์ทางห้องปฏิบัติการทางการแพทย์แก่กำลังพลกองทัพบก และดำเนินงานด้านการวิจัยวิทยาศาสตร์การแพทย์ทหาร และ ปัจจุบันมีพลตรี ณัฐนนท์ ภุคุกะ ดำรงตำแหน่งผู้อำนวยการ

## ประวัติ
พ.ศ. 2504 กระทรวงกลาโหมได้อนุมัติอัตราจัดตั้ง สำนักงานโครงการวิจัยทางการแพทย์ขององค์การ สปอ. หรือ SEATO LAB (สน.วพ.สปอ.) เป็นส่วนราชการขึ้นตรงต่อสำนักผู้บัญชาการทหารสูงสุด กองบัญชาการทหารสูงสุด กระทรวงกลาโหม ประกอบด้วย หน่วยวิจัยฝ่ายไทย หน่วยวิจัยฝ่ายสหรัฐอเมริกา ต่อมาในพ.ศ. 2520 ได้รับการเปลี่ยนชื่อเป็น สถาบันวิจัยวิทยาศาสตร์การแพทย์ทหาร โดยให้เป็นหน่วยงานของสำนักผู้บัญชาการทหารสูงสุด พ.ศ. 2531 ปรับโอนเป็นหน่วยขึ้นตรงต่อกรมแพทย์ทหารบก พ.ศ. 2550 ได้มีการเปลี่ยนแปลงอีกครั้ง โดยเป็นหน่วยขึ้นตรงศูนย์อำนวยการแพทย์พระมงกุฎเกล้า

สถาบันวิจัยวิทยาศาสตร์การแพทย์ทหารใช้นามย่อ "สวพท." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร

## หน่วยงานภายใน
*กองอำนวยการ
*กองวิจัย
*กองวิเคราะห์
*หน่วยวิจัยทางการแพทย์ฝ่ายสหรัฐอเมริกา

## อ้างอิง

วิจัยวิทยาศาสตร์การแพทย์ทหาร
หมวดหมู่:สถาบันวิจัยในประเทศไทย
นักนางไทย

**สมเด็จพระวรราชินี (นักนางไทย)** (เขมร : មហាក្សត្រី , โรมัน : Queen Tey) ในช่วงศตวรรษที่ 17 เป็นสมเด็จพระราชินีแห่งอาณาจักรเขมรอุดงใน พ.ศ. 2230

## พระราชประวัติ
พระองค์อภิเสกสมรสกับพระบรมราชาที่ 8 และเป็นพระมารดาของพระไชยเชษฐาที่ 3 พระมหากษัตริย์แห่งอาณาจักรเขมรอุดง พระองค์ขึ้นครองราชย์ ในปี พ.ศ. 2230 ตำแหน่งพระราชมารดาผู้สำเร็จราชการแผ่นดิน และเป็นตำแหน่งฐานันดรศักดิ์สูงมากในราชสำนักกัมพูชาในช่วงเวลานั้น

พ.ศ. 2230 พระไชยเชษฐาที่ 3 ขณะพระชันษาได้ 27 พรรษา พระองค์ประชวรด้วยโรคไข้ทรพิษ จึงมอบราชสมบัติถวายให้พระราชมารดาว่าราชการแผ่นดินแทนพระองค์ชั่วคราว 

พระนางสำเร็จราชการแผ่นดินเป็นเวลา 3 เดือน ใน พ.ศ. 2231 พระนางได้คืนราชสมบัติแก่พระโอรส

พระองค์ทรงเป็นพระมหากษัตริย์หญิงพระองค์แรกแห่งกัมพูชา นับตั้งแต่พระนางชเยนทรญานแห่งสัมภูปุระ

## อ้างอิง

หมวดหมู่:ราชินีแห่งกัมพูชา
พระปริยัติพัชราภรณ์ (สุพจน์ ปญฺญาธโร)

**พระปริยัติพัชราภรณ์ (สุพจน์ ปญฺญาธโร)** เป็นพระราชาคณะชั้นสามัญสังกัดมหานิกาย ปัจจุบันดำรงตำแหน่งที่ปรึกษาเจ้าคณะจังหวัดเพชรบูรณ์ เจ้าอาวาสวัดไพรสณฑ์ศักดาราม ตำบลหล่มสัก อำเภอหล่มสัก จังหวัดเพชรบูรณ์ และผู้อำนวยการวิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย

## ประวัติ
พระปริยัติพัชราภรณ์ มีนามเดิมว่า สุพจน์ บุญทศ เกิดวันที่ 15 กุมภาพันธ์ พ.ศ. 2484 ณ บ้านเลขที่ 13 หมู่ที่ 9 ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร)

บรรพชา เมื่อวันที่ 1 เมษายน พ.ศ. 2497 ณ วัดบ้านหนองบาก ตำบลกระจาย อำเภอคำเขื่อนแก้ว จังหวัดอุบลราชธานี โดยมีพระอธิการเต็ม ปริปุณฺโณ เป็นพระอุปัชฌาย์

อุปสมบท เมื่อวันที่ 29 เมษายน พ.ศ. 2505 ณ วัดบ้านหนองบาก ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร) โดยมี พระครูสุทธิรัตนโสภณ เป็นพระอุปัชฌาย์ พระสมุห์หา ปภากโร เป็นพระกรรมวาจาจารย์ พระครูโสภณรัตนธรรม เป็นพระอนุสาวนาจารย์

## วิทยฐานะ
*พ.ศ. 2505 สอบได้ นักธรรมชั้นเอก สำนักเรียนคณะจังหวัดอุบลราชธานี
*พ.ศ. 2512 สอบได้ เปรียญธรรม 6 ประโยค สำนักเรียนคณะจังหวัดเพชรบูรณ์
*พ.ศ. 2519 สำเร็จการศึกษาปริญญาโท สาขาบริหารการศึกษา มหาวิทยาลัยไมซอร์ ประเทศอินเดีย
*พ.ศ. 2523 สำเร็จการศึกษาปริญญาพุทธศาสตรดุษฎีบัณฑิต จากมหาวิทยาลัยมหาจุฬาลงกรณราชวิทยาลัย

## ตำแหน่งการปกครอง
*พ.ศ. 2520 เป็น ผู้ช่วยเจ้าอาวาสวัดไพรสณฑ์ศักดาราม (วัดราษฎร์)
*พ.ศ. 2522 เป็น รองเจ้าอาวาสวัดไพรสณฑ์ศักดาราม พระอารามหลวง
*พ.ศ. 2522 เป็น เจ้าคณะอำเภอหล่มเก่า
*พ.ศ. 2525 เป็น เจ้าอาวาสวัดสระเกศ
*พ.ศ. 2541 เป็น เจ้าอาวาสวัดไพรสณฑ์ศักดาราม พระอารามหลวง
*พ.ศ. 2542 เป็น รองเจ้าคณะจังหวัดเพชรบูรณ์
*พ.ศ. 2564 เป็น ที่ปรึกษาเจ้าคณะจังหวัดเพชรบูรณ์

## ตำแหน่งฝ่ายการศึกษา
*พ.ศ. 2523 เป็น ผู้ดำเนินการจัดตั้งโรงเรียนปริยัติธรรม แผนกบาลีในวัดสระเกศ
*พ.ศ. 2523 เป็น อาจารย์ใหญ่โรงเรียนปริยัติธรรมวัดสระเกศ
*พ.ศ. 2523 เป็น กรรมการ อำนวยการสอบบาลีสนามหลวง จังหวัดเพชรบูรณ์
*พ.ศ. 2525 เป็น ผู้ดำเนินการจัดตั้งโรงเรียนปริยัติธรรม แผนกสามัญศึกษาในวัดสระเกศ
*พ.ศ. 2525 เป็น อาจารย์ใหญ่โรงเรียนปริยัติสามัญศึกษาวัดสระเกศ
*พ.ศ. 2542 เป็น ผู้จัดการโรงเรียนปริยัติสามัญวัดไพรสณฑ์ศักดาราม
*พ.ศ. 2544 เป็น ประธานกรรมการบริหารโครงการขยายห้องเรียนมหาวิทยาลัย มหาจุฬาลงกรณราชวิทยาลัย คณะพุทธศาสตร์ ห้องเรียนจังหวัดเพชรบูรณ์ วัดไพรสณฑ์ศักดาราม อำเภอหล่มสัก จังหวัดเพชรบูรณ์

## สมณศักดิ์
*พ.ศ. 2525 ได้รับพระราชทานสัญญาบัตรสมณศักดิ์เป็น พระครูสัญญาบัตร เจ้าคณะอำเภอ ชั้นพิเศษ ที่ พระครูบุรเขตพิทักษ์
*5 ธันวาคม พ.ศ. 2535 ได้รับพระราชทานสัญญาบัตรสมณศักดิ์เป็น พระราชาคณะชั้นสามัญเปรียญ ที่ พระปริยัติพัชราภรณ์    

## อ้างอิง

หมวดหมู่:บุคคลที่เกิดในปี พ.ศ. 2484
หมวดหมู่:บุคคลที่ยังมีชีวิตอยู่
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดเพชรบูรณ์
ปริยัติพัชราภรณ์
หมวดหมู่:รองเจ้าคณะจังหวัด
หมวดหมู่:เจ้าคณะอำเภอ
หมวดหมู่:เจ้าอาวาส
หมวดหมู่:บุคคลจากมหาวิทยาลัยมหาจุฬาลงกรณราชวิทยาลัย